Diari Oficial de la Generalitat Valenciana


Sumari del DOGV 4065, del 16-08-2001 (2001/8108)

ORDRE de 3 d'agost de 2001, de la Conselleria de Cultura i Educació per la qual es modifica l'Orde de 30 de desembre del 2000, de la Conselleria de Cultura i Educació per la qual es convoquen subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8108


Data del document
:   03-08-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ajuda pública
    * espectacle esportiu
    * suport econòmic
    * esport
    * associació

ORDRE de 3 d'agost de 2001, de la Conselleria de Cultura i Educació per la qual es modifica l'Orde de 30 de desembre del 2000, de la Conselleria de Cultura i Educació per la qual es convoquen subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2001. [2001/8108]
  
Per l'Ordre de 30 de desembre del 2000, de la Conselleria de Cultura i Educació es convocaven les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2001, i s'aprovaven les bases reguladores de la concessió d'estes (DOGV núm. 3939, de 14/02/2001)
  
En la disposició primera de la citada ordre s'establia l'import global màxim de cent milions de pessetes (225.455.236 PTA.), equivalents a 601.012,10 euros, a càrrec de l'aplicació pressupostària 93.60.961.64.5 línia T2170000 dels Pressupostos de la Generalitat Valenciana per al 2001.
  
Així mateix, en la disposició segona s'establix que estos imports estaran condicionats a l'existència de crèdit adequat i suficient en el capítol, secció, servici, programa i línies corresponents que s'establisquen en la Llei de Pressupostos de la Generalitat Valenciana per al 2001.
  
Per Resolució de 26 de març del 2001, del director general de l'Esport, es va resoldre la convocatòria de subvencions destinades als clubs esportius de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2001.
  
No obstant això, una vegada adjudicades estes subvencions, s'ha detectat l'existència de necessitats per import de 72.521.046 PTA. per a atendre els gastos ocasionats per la participació en les competicions d'estos clubs.
  
En virtut d'això, i fent ús de les competències en matèria d'esport assignades pel Decret 7/2000 de 22 de maig (DOGV 23/05/00) del president de la Generalitat Valenciana a la Conselleria de Cultura i Educació, i d'acord amb el que establix l'article 35 del Llei 5/1983, de 30 de desembre de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
ORDENE
  
Modificar l'import global màxim establit en la disposició primera d'Ordre de 30 de desembre del 2000, de la Conselleria de Cultura i Educació, per la qual es convocaven les subvencions destinades a clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional per a l'any 2001 (DOGV núm. 3939, de 14/02/2001), fixant-lo en cent huitanta-sis milions de pessetes, 937.794.921 PTA. (1.117.882,51 euros) a càrrec de l'aplicació pressupostària 46.49.599.27.8, T2170000 dels Pressupostos de la Generalitat Valenciana per al 2001.
  
DISPOSICIONS FINALS
  
Primera
  
La present ordre entrarà en vigor l'endemà al de la seua publicació en el Diari Oficial de la Generalitat Valenciana.
  
Segona
  
Per a l'adequat desplegament i execució del que disposa la present ordre, es delega en el director general de l'Esport la facultat per a dictar les resolucions necessàries per a la correcta aplicació d'esta ordre.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser objecte de recurs potestatiu de reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant de Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 3 d'agost de 2001
  
El conseller de Cultura i Educació,
  
MANUEL TARANCÓN FANDOS